ОБРАЗЛОЖЕНИЕ КОН ПОСТИГНАТИТЕ РЕЗУЛТАТИ

ЗА ХОТЕЛИ-МЕТРОПОЛ А.Д. ОХРИД ЗА 2022 ГОДИНА

Хотели-Метропол А.Д. Охрид известува дека по поднесувањето на годишната сметка за 2022 година во Централниот Регистар на Република Северна Македонија и објава на неревидираните финансиски извештаи на Македонска Берза утврдена е грешка како резултат на книжени издатоци за основни средства како трошок.

Од таа причина Хотели-Метропол А.Д. Охрид доставува корегирани неревидирани финансиски извештаи.

Хотели-Метропол А.Д. Охрид за периодот јануари- декември 2022 година во своето работење оствари позитивен финансиски резултат искажан во нерeвидираниот Биланс на успех.

***Сметководствени политики и методи на вреднување***

Хотели-Метропол А.Д. Охрид во деловната 2022 година нема промени во сметководствените политики и методи на вреднување на ставките во финансиските извештаи споредено со последните годишни ревидирани финансиски извештаи.

***Вкупни приходи***

Приходи од работењето на Хотели-Метропол А.Д. Охрид за 2022 година изнесуваат 182.349 илјади денари и истите гледано споредбено со 2021 година се зголемени за 55 %. Од овие приходи на основната дејност на фирмата отпаѓаат најголем дел, односно 172.819 илјади денари што покажува зголемување за 67% во однос на 2021 година, останатите приходи во износ од 9.530 илјади денари се намалени во однос со истите од минатата година. Финансиските приходи се зголемени во однос на 2021 година и изнесуваат 833 илјади денари.

***Вкупни расходи***

Расходите од работењето во износ од 175.707 илјади денари, се зголемени за 33% во однос на расходите во 2021 година. Најголемо учество во вкупните расходи за 2022 година од 38% имаат трошоците за вработени во износ од 67.337 илјади денари, кои споредбено со 2021 година се зголемени за 29% согласно покачувањето на минималната плата. Трошоците за суровини и материјали во износ од 59.225 илјади денари се значајна ставка во расходите со 33,7% учество во вкупните расходи, кои во однос на 2021 година се зголемени за 70%. Финансиските расходи бележат зголемување во однос на истите од претходната година за 24%.

Хотели-Метропол А.Д. Охрид во 2022 година оствари позитивен финансиски резултат остварувајќи нето добивка од 5.782 илјади денари.

***Дивиденда***

Во 2022 година не е извршена распределба на добивка за дивиденда.

***Обврски по кредити***

Вкупните обврски по кредити на Хотели-Метропол А.Д. Охрид се од краткорочен и долгорочен карактер и истите претставуваат 3,61% од средствата на друштвото.

***Исполнување на планот***

Со оглед на непредвидливоста на макроекономските фактори како и ценовниот шок на електричната енергија и храната посебно во главната сезона, беше навистина тешко да се направи пореална проекција на работењето и истата да се оствари. Одлуките околу работењето се адаптираа соодветно со ангажирање на сите неопходни ресурси за реализација на хотелско-угостителските услуги со цел да се реализира поголем промет во месеците со поголема побарувачка. Во исто време внимателно се следеа сите трошоци во работењето, со крајна цел за остварување на позитивен финансиски резултат на крајот од календарската година.

**ХОТЕЛИ-МЕТРОПОЛ А.Д. ОХРИД**